open-index/open-wikipedia-markdown huggingface dataset:
தேவபூமி துவாரகை மாவட்டம்

**தேவபூமி துவாரகை மாவட்டம்**, (Devbhumi Dwarka district)  குசராத்து மாநிலத்தின் மேற்கு பகுதியான, சௌராஷ்டிர தீபகற்பத்தில், கட்ச் வளைகுடா பகுதியில் அமைந்துள்ளது. இம்மாவட்டத்தின் தலைமையிடம் காம்பாலியம் நகரம் ஆகும். இம்மாவட்டத்தில் துவாரகாதீசர் கோயில் மற்றும் பேட் துவாரகை அமைந்துள்ளது.

ஜாம்நகர் மாவட்டத்திலிருந்து துவாரகை போன்ற சில பகுதிகளை பிரித்து, 67-வது இந்திய சுதந்திர தினமான 15-08-2013-இல் புதிதாக தோற்றுவிக்கப்பட்ட கிர்சோம்நாத் மாவட்டம் உட்பட ஏழு மாவட்டங்களில் இதுவும் ஒன்றாகும். இந்த ஏழு புதிய மாவட்டங்களுடன் சேர்த்து தற்போது குசராத்து மாநிலம் 33 மாவட்டங்களுடன் உள்ளது

## மாவட்ட நிர்வாகம்
இம்மாவட்டம் காம்பாலியம் மற்றும் துவாராகை என இரண்டு வருவாய்க் கோட்டங்களும், 
காம்பாலியம், பவன்வாத், துவாரகை, ஜாம் கல்யாண்பூர் என 4 வருவாய் வட்டங்களும், நான்கு தாலுக்கா பஞ்சாயத்துகளும், 249 கிராமப் பஞ்சாயத்துகளும், 6 நகராட்சிகளையும்  கொண்டது.

## மக்கள் தொகை பரம்பல்
2011-ஆம் ஆண்டின் கணக்கெடுப்பின் படி, 4,051 சதுர கிலோ மீட்டர் பரப்பளவு கொன்ட இம்மாவட்டத்தின் மொத்த மக்கள் தொகை 7,52,484 ஆகும். மாவட்டத்தின் ச்ராசரி எழுத்தறிவு 69:00% ஆக உள்ளது.

## பார்க்கவேண்டிய இடங்கள்

* துவாரகை
* துவாரகாதீசர் கோயில்
* பேட் துவாரகை
* நாகேசுவரர் கோயில்

## மகாபாரதத்தில் தேவபூமி துவாரகை

துவாரகையை துவாரவதி என்றும் அழைப்பர். துவாரகை என்பதற்கும் துவாராவதி என்பதற்கும் சமஸ்கிருத மொழியில் பல நுழைவாயில்கள் கொண்ட நகரம் என்று பொருள். மகாபாரதத்தில் துவாரகை ஆனர்த்தா அரசின் தலைநகராக இருந்தது என்று குறிப்பிடப்பட்டுள்ளது.
   
* பாண்டவர்கள் வன வாழ்க்கை காலத்தில் அருச்சுனன் சில ஆண்டுகள் துவாரகையில் தங்கி சுபத்திரையை மணந்தான். 
* பாண்டவர்கள் காடுறை வாழ்க்கையின் போது, பாண்டவர்களின் புதல்வர்களான அபிமன்யு, உபபாண்டவர்கள் மற்றும் பணியாட்கள், இந்திரசேனன் என்பவன் தலைமையில் துவாரகையில் தங்கினர். (4, 72)
* துவாரகைக்கும் இந்திரப்பிரஸ்தத்திற்கு இடையே ஒரு பாலைவனம் (தார் பாலைவனம்) பற்றி குறிப்பிடப்பட்டுள்ளது. (14-53, 55) 
* மௌசல பர்வத்தில் யாதவர்கள் ஒருவருகொருவர் சண்டையிட்டு மடிந்த பின் பலராமர் துவாரகையை தீயிட்டு அழித்த பின் சரசுவதி ஆற்றை நோக்கி புனிதப் பயணம் மேற்கொண்டார். (9, 35)
* துர்வாச முனிவர் நீண்டகாலம் துவாரகையில் தங்கி தவமிருந்தார். (13, 160)

## தட்பவெப்ப நிலை

## இவற்றையும் காண்க
* கிர்சோம்நாத் மாவட்டம்
* ஓகா

## உசாத்துணைகள்
* குசராத்தில் எழு புதிய மாவட்டங்கள் துவக்கம் http://www.dinamalar.com/special_detail.asp?id=696403
* இந்திய சுதந்திர தினத்தில் குசராத்தில் 7 புதிய மாவட்டங்கள் உதயம் http://www.gurumediavision.com/2013/08/7_15.html 
* இந்திய விடுதலை நாளில் புதிய மாவட்டம் உதயம் New Dwarka District announced

## மேற்கோள்கள்

## வெளி இணைப்புகள்

* தேவபூமி துவாரகை மாவட்டத்தின் இணையதளம்
* துவாரகை, கிருஷ்ணர் கோயில் இணையதளம்

பகுப்பு:இந்தியத் தொல்லியற்களங்கள்
பகுப்பு:தேவபூமி துவாரகை மாவட்டம்
பகுப்பு:குஜராத் மாநிலத்திலுள்ள மாவட்டங்கள்
பகுப்பு:சௌராட்டிர தீபகற்பம்
மாக்-10

**மாக்-10** (*MAC-10*, *Military Armament Corporation Model 10*) என்பது ஒரு வகை இயந்திரக் கைத்துப்பாக்கி ஆகும். இது அமெரிக்காவின் இராணுவ ஆயுத நிறுவனத்தினால் (Military Armament Corporation) 1970ம் ஆண்டுகளில் உருவாக்கப்பட்டது. இதனை கார்டன் இங்கிராம் என்பவர் 1964 ஆம் ஆண்டில் வடிவமைத்தார். இந்தத் துப்பாக்கியின் எடை 2.84கிகி ஆகும். 45 ACP வகை குண்டுகளில் 30ம், 9mm வகையில் 32ம் பிடிக்கும்.

## மேற்கோள்கள்

பகுப்பு:கைத்துப்பாக்கிகள்
பஞ்சவடி

இராமாயணத்தில் அயோத்தியின் மன்னன் தசரதனின் மனைவியருள் கைகேயி தனது சோடி மந்தரையின் போதனையால் தனது மகன் பரதனுக்கு கோசலநாட்டையும், அதன் அரசபதவியையும் பெறும் நோக்கில் தசரதனிடம் இரண்டு வரங்களை பெறுகிறாள். அதன் விளைவாய் அரசனாக முடிசூட்ட இருந்த இராமன் 14 வருடம் வனவாசம் செல்கிறான். சீதை, இலக்குமணன் இருவரும் அவனுடன் செல்கின்றனர். 

அயோத்தியிலிருந்து தெற்கு நோக்கி சென்ற இராமன், ஜனஸ்தானத்தில்  இருந்த முனிவர்களின் வேண்டுகோளுக்கு இணங்கி அந்தப் பகுதியில் தங்க சம்மதிக்கிறான். அகத்திய முனிவர் குறிப்பிடும் ஐந்து ஆலமரக்கூட்டம் இருந்த இடத்திற்கு சென்று தங்குமாறு கூறுகிறார். அந்த இடத்திற்கு  ஜனஸ்தானத்தில் இருந்த முனிவர்கள் வைத்த பெயர் **பஞ்சவடி.**

பஞ்சவடி தற்போதைய மகாராஷ்டிரம் மாநிலத்தின் நாசிக் மாவட்டத்தில் அமைந்துள்ளது. இங்கிருந்துதான் சீதையை இராவணன் இலங்கைக்குக் கடத்திச் சென்றான் என இராமாயணம் மூலம் அறியமுடிகிறது.

## மேற்கோள்கள்


## வெளி இணைப்புகள்
* Panchavati

பகுப்பு:இராமாயண நிகழிடங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
மனிதக்கரு வெளியுறை கருவகவூக்கி

**மனிதக்கரு வெளியுறை கருவகவூக்கி** (human chorionic gonadotropin; **hCG**) என்னும் இயக்குநீரானது கருவுற்றபின், சூலுற்ற முட்டையின் பகுதியான பல்கருமுதலுரு சூல்முகையினால் (syncytiotrophoblast) உருவாக்கப்படுவதாகும். இளம்கருவளர்முண்டானது (blastocyst) கருப்பையகத்திற்குள் பொருந்தியபின் பல்கருமுதலுரு சூல்முகையிலிருந்து சூல்வித்தகம் (நஞ்சுக்கொடி) உருவாகிறது. சில புற்றுக் கட்டிகளும் இந்த இயக்குநீரை உருவாக்குகின்றன; எனவே, ஒரு நோயாளி கருவுறாமல் அதிக அளவு இயக்குநீரைக் கொண்டிருப்பது புற்று நோய்க்கான அறிகுறியாகக் கருததப்படலாம். என்றாலும், இத்தகு அதிகமான இயக்குநீர் உற்பத்தி கட்டி உருவாவதற்கான காரணமா அல்லது கட்டியின் விளைவா என்பது இதுவரைக் கண்டறியப்படவில்லை. மனிதக்கரு வெளியுறை கருவகவூக்கியைப் போன்ற இயக்குநீரான லூட்டினைசிங் இயக்குநீர் எல்லா வயது ஆண்களிலும், பெண்களிலும் பிட்யூட்டரி சுரப்பியில் உருவாகிறது. அமெரிக்க உணவு மற்றும் மருந்து நிர்வாகம் ஓமியோபதி மற்றும் மருந்து சீட்டில்லாத மனிதக்கரு வெளியுறை கருவகவூக்கி இயக்குநீரைக் கொண்ட உணவுப் பொருட்களை விற்பனை செய்யத் தடை விதித்துள்ளது. இத்தகுப் பொருட்கள் மோசடியானவை, சட்டவிரோதமானவை என்றும் அறிவித்துள்ளது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
கிளிநொச்சி தொடருந்து நிலையம்

**கிளிநொச்சி தொடருந்து நிலையம்** (*Kilinochchi railway station*, **கிளிநொச்சி புகையிரத நிலையம்**) இலங்கையின் வடக்கே கிளிநொச்சி மாவட்டத்தில் கிளிநொச்சி நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து 1990 ஆம் ஆண்டு யூலை முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து கிளிநொச்சி வரையான தொடருந்துப் பாதை சீரமைக்கப்பட்டு 2013 செப்டம்பர் 14 முதல் கொழும்பில் இருந்து வரும் தொடருந்துகள் கிளிநொச்சி வரை பயணம் மேற்கொண்டது. பின்னர் கிளிநொச்சி முதல் பளை வரையான 21 கி.மீ. நீளப் பாதை புனரமைக்கப்பட்டு 2014 மார்ச் 4 இல் சேவைக்கு விடப்பட்டது.

2014 மார்ச் 4 முதல் கொழும்பில் இருந்து வரும் தொடருந்துகள் அனுராதபுரம், வவுனியா ஊடாக பளை வரை பயணிக்கின்றன.

## சேவைகள்
2013 செப்டம்பர் 14 முதல் நாள்தோறும் கொழும்பில் இருந்து கிளிநொச்சி வரை யாழ்தேவி, நகரிடை விரைவு வண்டி (இன்டர்சிட்டி), மற்றும் இரவுத் தபால் வண்டி ஆகிய பயணிகள் சேவைகள் இடம்பெறுகின்றன.
* தினமும் காலை 5.45க்கு கொழும்பு கோட்டையிலிருந்து புறப்படும் யாழ்தேவி பகல் 12.35 மணிக்கு கிளிநொச்சியை சென்றடைகின்றது.
* தினமும் காலை 6.00 மணிக்கு யாழ்தேவி கிளிநொச்சியிலிருந்து புறப்பட்டு பகல் 1.00 மணிக்கு கொழும்பு கோட்டையை வந்தடைகின்றது.
* தினமும் காலை 6.50 க்கு கொழும்பிலிருந்து புறப்படும் நகரிடை விரைவு வண்டி காலை 11.50 க்கு கிளிநொச்சியை சென்றடையும். இதே வண்டி பிற்பகல் 2.10 மணிக்கு கிளிநொச்சியிலிருந்து புறப்பட்டு இரவு 7.15 க்கு கொழும்பு கோட்டையை வந்தடைகின்றது.
* இரவு 8.15 க்கு புறப்படும் தபால் பயணிகள் வண்டி அதிகாலை 4.10 க்கு கிளிநொச்சியை சென்றடைகின்றது. இரவு 8.30 க்கு கிளிநொச்சியிலிருந்து புறப்படும் தபால் வண்டி அதிகாலை 4.35 க்கு கொழும்பு கோட்டையை வந்தடைகின்றது.

## மேற்கோள்கள்

பகுப்பு:கிளிநொச்சி மாவட்டத்தில் உள்ள தொடருந்து நிலையங்கள்
பகுப்பு:கிளிநொச்சி
விக்கிரமன் (எழுத்தாளர்)

**விக்கிரமன்** (*Vikiraman*, 19 மார்ச் 1928 - 1 திசம்பர் 19) இந்தியாவின் தமிழ்நாட்டைச் சேர்ந்த ஓர் எழுத்தாளர் ஆவார். சென்னையில் இவர் பிறந்தார். முதலில், வேம்பு என்ற தனது இயற்பெயரில் எழுதத் தொடங்கி, பின்னர், விக்கிரமன் என்ற புனைபெயரில் எழுதினார்.அனைத்திந்தியத் தமிழ் எழுத்தாளர் சங்கத்தின் தலைவராக இருந்தார். 54 ஆண்டுகளாக அமுதசுரபி மாத இதழின் ஆசிரியராகப் பணியாற்றினார். வரலாற்று நாவல்களையும் எழுதியிருக்கிறார்.

## ஆக்கங்கள்
# இதயபீடம்
# உதயசந்திரன்
# கன்னிக்கோட்டை இளவரசி, 1988, 120 பக்கங்கள்
# சித்திரவள்ளி
#நந்திபுரத்து நாயகி
#பரிவாதினி
# பாண்டியன் மகுடம்
#யாழ் நங்கை
#பராந்தகன் மகள்
# வந்தியத்தேவன் வாள்

## இறப்பு
2015 ஆம் ஆண்டு டிசம்பர் மாதம் முதல் தேதியன்று காலமானார்.

## மேற்கோள்கள்

* The Hindu. 13 September 2009.

## வெளி இணைப்புகள்
*கலைமாமணி விக்கிரமன்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1928 பிறப்புகள்
பகுப்பு:2015 இறப்புகள்
பகுப்பு:தமிழ் இதழியலாளர்கள்
விக்கிரமன்

* விக்கிரமன் (எழுத்தாளர்).
* விக்கிரமன் (பெருங்கதை இலக்கியத்தில் அரசன்).
* விக்கிரம சோழன்.
முல்லையூரான்

**முல்­லை­யூரான்** (*முருகேசு சிவராசா*, 27 மார்ச் 1955 - 21 ஏப்ரல் 2006) ஈழத்துக் கவிஞரும், எழுத்தாளரும் ஆவார்.

## வாழ்க்கைச் சுருக்கம்
முல்லையூரான் இலங்கையின் வடக்கே முல்லைத்தீவு, வற்றாப்பளை எனும் ஊரில் முருகேசு, சிவபாக்கியம் ஆகியோருக்குப் பிறந்தவர். வற்­றாப்­பளை உரோமன் கத்­தோ­லிக்கப் பாட­சா­லை, சாவகச்சேரி இந்துக் கல்லூரி, சாவகச்சேரி டிறிபேக் கல்­லூ­ரி­ ஆகியவற்றில் கல்வி கற்று யாழ்ப்பாணப் பல்கலைக்கழகத்தில் கலைத்துறையில் இளமாணிப் பட்டம் பெற்றார். பின்னர் மலையகத்தில் பண்டாரவளை நகரில் சிலகாலம் ஆசி­ரி­ய­ராகப் பணி­யாற்­றி­னார். 80களில் தமிழ்நாடு சென்று அங்கிருந்து 1986 இல் புலம்பெயர்ந்து டென்மார்க் சென்றார்.

## எழுத்துப்பணி
கவி­ஞ­ரா­கத் தன்னை அறிமுகப் படுத்திய முல்லையூரான் இலங்­கையில் *என் சித்­தப்பா* (1981), *போர் காற்று* (1982) ஆகிய இரண்டு கவிதை நூல்களை வெளியிட்டார். யாழ்ப்பாணத்தில் 1980 இல் *அக்கினிக் குஞ்சு* என்ற பெயரில் ஓர் இதழையும் வெளியிட்டு வந்தார். 1980களில் தமி­ழ­கத்தில் வாழ்ந்த காலத்தில் *ஈழம் எழுந்து வரு­கி­றது*. *குங்­குமம்*, *புதிய அலைகள்* ஆகி­ய­ புதின நூல்களை எழுதி வெளியிட்டார். 1993 இல் டென்பார்க்கில் *நிர்­வாண விழிகள்* என்ற கவிதை நூலை வெளி­யிட்டார். *காகம்* என்ற பெயரில் மாத இத­ழ் ஒன்றையும் 1996 வரை வெளியிட்டு வந்தார். இவ்விதழில் அவர் நெடுங்கதைகள், திறனாய்வுக் கட்டுரைகளை எழுதினார்.

2002 ஆம் ஆண்டில் மல்­லிகைப் பந்தல் வெளி­யீடாக *சேலை* என்னும் இவரது சிறுகதைத் தொகுதி வெளிவந்தது.

## மேற்கோள்கள்

## வெளி இணைப்புகள்
*நூலகத்தில் அக்கினிக்குஞ்சு

பகுப்பு:ஈழத்து எழுத்தாளர்கள்
பகுப்பு:1955 பிறப்புகள்
பகுப்பு:2006 இறப்புகள்
பகுப்பு:டென்மார்க் தமிழர்கள்
பகுப்பு:ஈழத்துக் கவிஞர்கள்
சீனத்தோட்டம், சிங்கப்பூர்

**சீனத்தோட்டம்** (சீனம்: 裕华园), சிங்கப்பூரின் கிழக்கு ஜூரோங் பகுதியில் அமைந்துள்ளது. இதை *ஜூரோங் தோட்டம்* என்றும் அழைப்பர். இத்தோட்டம், 1975 - ல் வடிவமைக்கப்பட்டு உருவாக்கப்பட்டது. இதை வடிவமைத்தவர் தைவானைச் சேர்ந்த பேராசிரியர் யூன்-சென் யு. இது சீன பாரம்பரியத் தோட்டக்கலையை அடிப்படையாகக் கொண்டு வடிவமைக்கப்பட்டுள்ளது. இயற்கைச் சூழலில் அமைக்கப்பட்டுள்ளது. சீனத் தோட்டம் தொடருந்து நிலையம் இதன் அருகில் அமைந்துள்ளது. ஜேடிசி கூட்டுறவினால் இது முகைமைப்படுத்தப் படுகின்றது.

## கற்சிங்கம்
சீனத்தோட்டத்தின் நுழைவாயிலில் கற்சிங்கங்கள் அமைக்கப்பட்டுள்ளன. சீனர்களின் பாரம்பரிய நம்பிக்கையின்படி சிங்கங்கள் இதன் வாயிலைப் பாதுகாப்பதற்காக அமைக்கப்பட்டுள்ளது. இக்கற்சிங்கங்கள் தைவானிலிருந்து தருவிக்கப்பட்டவை. இத்தோட்டமானது சிறு பாலம் மூலம் ஜப்பானிய தோட்டத்துடன் இணைக்கப்பட்டுள்ளது.

## மேற்கோள்கள்

## வெளி இணைப்புகள்
*360 டிகிரி கோணத்தில் காண

பகுப்பு:சிங்கப்பூரில் கட்டடங்களும் கட்டமைப்புகளும்
ஜெமினி ஸ்டூடியோஸ்

**ஜெமினி ஸ்டுடியோஸ்** (*Gemini Studios*) எனும் திரைப்படப் படப்பிடிப்பு  அரங்கம் எஸ். எஸ். வாசனால் 1940-ல் தொடங்கப்பட்டது. தமிழ்த் திரைப்படங்களை உருவாக்கி வந்த 1940 இல் தீக்கிரையாகி ,ஏலத்திற்கு வந்த மோஷன் பிக்சர்ஸ் ஸ்டுடியோவை எஸ். எஸ். வாசன் ஏலத்தில் வாங்கி மறுகட்டுமானம் செய்து ஜெமினி ஸ்டூடியோசை நிறுவினார். இதன் நிறுவனர் வாசன் குதிரைப் பந்தயத்தில் மிகுந்த ஈடுபாடு கொண்டவர். அதன் காரணமாக அவர் வளர்த்த குதிரையின் பெயரான ஜெமினியே இப்படப்பிடிப்பு அரங்கிற்கும் சூட்டப்பட்டது. சென்னையில் உள்ள ஜெமினி மேம்பாலம் இதன் பெயராலேயே அழைக்கப்படுகிறது. எஸ். எஸ். வாசன் தனது நண்பரான சுப்ரமணியமிடமிருந்து இதை வாங்கிப் பின்னர் ஜெனிமி ஸ்டுடியோஸ் எனப் பெயர் மாற்றம் செய்தார்.

இவரின் மறைவிற்குப் பின் இந்த கட்டிடம் இடிக்கப்பட்டு 'த பார்க்' (The Park, Chennai) என்ற சொகுசு விடுதியாக மாற்றப்பட்டது.

## மேற்கோள்கள்

## வெளி இணைப்புகள்
* இணையதளம் 

பகுப்பு:1940 நிறுவனங்கள்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:திரைப்பட படப்பிடிப்பு வளாகம்
பகுப்பு:இந்தியத் திரைப்படவிநியோகஸ்தர்கள்
கும்பம்

**கும்பம்** (Sanskrit: कुम्भ),என்பது ஒரு முழுமையான குடம், அல்லது ஜாடி ஆகும். இதைக் கலசம் என்றும் கூறுவர். இந்து மதப் புராணங்களில் இது கருப்பை எனும் அர்த்தத்துடன் குறிப்பிடப்படுகிறது. இது மனிதர்களின் வாழ்வாதாரம்,  வளம், வாழ்க்கை, இனப்பெருக்க சக்தி ஆகியவற்றை பிரதிபலிக்கிறது எனவும் குறிக்கின்றன.
இந்து மதத்தின் தொன்மவியல் மற்றும் வேதங்களில் உள்ள பல குறிப்புகளில் மனிதன் கும்பத்தில் (கருப்பையில்) இருந்து பிறந்தான் என சொல்லப்படுகிறது. புராண காலத்து முனிவரான அகத்தியர் கருவின் (கும்பத்தின்) வெளியே பிறந்தார் என்று கூறப்படுகிறது.
மங்கல விழாக்கள், சமய விழாக்கள் மற்றும் சடங்குகளில், கும்பத்தில் (பானைகளில்) நீரையும், இலைகளையும் நிரப்பி அலங்கரிக்கின்றனர். இந்தச் சடங்குகள் பழங்காலம் முதல் இன்றுவரை வழக்கத்தில் இருந்து வருகின்றன.

இந்திய ஜோதிடத்தில் கும்பம் ஒரு ராசியாகக் குறிப்பிடப்பட்டுள்ளது. இராமாயணத்தில் வரும் இராவணனின் தம்பியின் பெயரான கும்பகர்ணன், கும்பத்தின் பெயராலேயே குறிப்பிடப்படுகிறது.

## மேலும் காண்க
* கும்பம்
* கும்பமேளா

## மேற்கோள்கள்

பகுப்பு:பண்பாட்டுச் சின்னங்கள்
பகுப்பு:இந்துக் கோயிலில் காணும் பொருட்கள்
காலிஸ்தான் இயக்கம்

thumb|கொடி
**காலிஸ்தான் இயக்கம்** (Khalistan movement) என்பது  சீக்கிய மதம் சார்ந்த தேசியத்தை வலியுறுத்தும் ஓர் அரசியல் இயக்கமாகும். சீக்கிய மதத்தைச் சேர்ந்தவர்களுக்கு காலிஸ்தான் என்ற பெயரில் இந்தியாவின் பஞ்சாப் மற்றும் பாகிஸ்தானின் பஞ்சாப் என சீக்கியர்கள் அதிகம் வசிக்கும் மாகாணங்களை இணைத்து தனி நாடு வேண்டும் என்ற நோக்கத்திற்காக ஜர்னையில் சிங் பிந்தரன்வாலாவால் அமைக்கப்பட்டது காலிஸ்தான் இயக்கம்.

## இயக்கம் தோன்றக் காரணம்
பஞ்சாப் மாகாணம் சீக்கியர்களின் பாரம்பரிய நிலப்பகுதியாகும். இந்திய நிலப்பகுதிகள் ஆங்கிலேயரின் கட்டுப்பாட்டிற்குள் வருவருதற்கு முன் சுமார் 50 ஆண்டுகள் இப்பகுதிகளை சீக்கிய பரம்பரையினர் ஆண்டனர். இந்திய பாகிஸ்தானிய பிரிவினைக்குப் பின் பெருமளவில் சீக்கியர்கள் பாகிஸ்தானின் பஞ்சாப் மாகாணத்திலிருந்து இந்தியாவின் பஞ்சாப், ஹரியானா, இமாச்சலப் பிரதேசத்திற்கு குடியேறினர். பின்னர் மொழிவாரி மாநிலங்கள் பிரிவினையின் அடிப்படையில் அதிக சீக்கியர்கள் வகித்த இந்தியாவின் பஞ்சாப் மாகாணம் மொழியின் அடிப்படையில் பிரிக்கப்பட வேண்டும் என அகாலி தளம் கட்சி தொடர்ந்து குரல் கொடுத்து வந்தது. இந்திய அரசு முதலில் இதை நிராகரித்தாலும் பின்னர் நடந்த தொடர் கோரிக்கைகளாலும் வன்முறைச் சம்பவங்களாலும் இந்திய ஒன்றிய அரசு இதற்கு உடன்பட்டது. ஆனால் தங்களுக்கு அதிக அதிகாரம் ஒன்றிய அரசால் தரப்படவில்லை என்ற காரணத்தால் காலிஸ்தான் தேசிய இயக்கம் தொடர்ந்து இயங்கி வந்தது. காலிஸ்தானுக்கு என அமரிக்கா மற்றும் இங்கிலாந்து நாடுகளில் ஆதரவு திரட்ட முயற்சித்தது. காலிஸ்தான் அமைப்பால், காலிஸ்தான் தனி நாடு என அறிவிக்கப்பட்டு அதற்கெனத் தனி நாணயத்தையும் அஞ்சல் தலையையும் வெளியிட்டது. இந்திராகாந்தி தலைமையிலான ஒன்றிய அரசு காலிஸ்தான் தேசியவாதிகளை புளூஸ்டார் நடவடிக்கையால் கட்டுப்படுத்தபட்டது. தற்போது பஞ்சாபில் இக்கோரிக்கை பரவலாகக் கைவிடப்பட்டுவிட்டது.

## மேற்கோள்கள்

பகுப்பு:சீக்கிய தீவிரவாத அமைப்புகள்
பகுப்பு:காலிஸ்தான் இயக்கம்
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:சீக்கியத் தீவிரவாதம்
மம்மூட்டி நடித்த திரைப்படங்களின் பட்டியல்

மம்மூட்டி நடித்த திரைப்படங்கள் கீழே பட்டியலிடப்பட்டுள்ளன.

## தமிழ் திரைப்படங்கள்

## மலையாளம்
### 2023கள்

### 2001 - 2010

## மேற்கோள்கள்

பகுப்பு:திரைப்படம் தொடர்பான பட்டியல்கள்‎
பகுப்பு:மலையாளத் திரைப்படங்கள்
*
காவிரி மைந்தன் (புதினம்)

**காவிரி மைந்தன்**, எழுத்தாளர்  அனுஷா வெங்கடேஷ் எழுதிய, சோழர் கால வரலாற்றுப் புதினமாகும்.  வானதி பதிப்பகத்தால்  இப்புதினம் வெளியிடப்பட்டது. இதன் கதைக்களம், கல்கியின் 'பொன்னியின் செல்வனுக்கு' தொடர்ச்சியாக, அதன் கதை முடிவிற்கு 5 ஆண்டுகளுக்கு பிறகு நடைபெறும் நிகழ்வுகளாக புனையப்பட்டிருகிறது. இந்நூல் மூன்று பாகங்களுடையது.

பொன்னியின் செல்வனில் வந்த பெரும்பாலான கதாபாத்திரங்கள், காவிரி மைந்தனிலும் இடம்பெறுகின்றன. சம்புரவராயரின் மகனும், மணிமேகலையின் அண்ணனுமாகிய இளவரசர் கந்தமாறன் இக்கதையின் நாயகனாகவும் மற்றும் பழுவூர் இளவரசி லோகமாதேவி (நந்தினி அல்ல) முக்கிய கதாபாத்திரமாகவும் காவிரி மைந்தனில் வலம் வருகின்றனர்.

## வெளி இணைப்பு
http://www.goodreads.com/book/show/6620485-kaviri-maindhan

பகுப்பு:வரலாற்றுத் தமிழ்ப் புதினங்கள்
ஜொஹான்ஸ் வான் வாவெரேன் ஹூட்

**ஜொஹான்ஸ் வான் வாவெரேன் ஹூட்** (Johannes (van Waveren) Hudde ஏப்ரல் 23, 1628 – ஏப்ரல் 1704) டச்சு நாட்டின் ஆம்ஸ்டர்டாம் நகரின் மேயர். அவர் ஒரு கணிதமேதையும் கூட. அவரே, டச்சுக் கிழக்கிந்தியக் கம்பனியின் ஆளுநராகவும் இருந்திருக்கிறார்.

ஜொஹான்ஸின் தந்தை செல்வம் வளம் மிக்க ஒரு வியாபாரி.
முதலில் ஜொஹான்ஸ் சட்டம் படித்தார். பின்னர் பிரான்ஸ் வான் ஸ்கூடன் என்ற ஆசிரியரின் தூண்டுதல் மூலம் கணிதத்தில் ஈர்ப்பு ஏற்பட்டதனால்  கணிதம் படித்தார். கணிதத்தில் பெருமம் மற்றும் சிறுமம், சமன்பாடுகளின் கோட்பாடு போன்ற தலைப்புகளில் அவரது பங்களிப்புகள் அமைந்தது.

அவர் மேயராக இருக்கும்போது, ஆம்ஸ்டர்டாம் நகர கால்வாய்களை உயரமான நீரலைகளைக் கொண்டு அடித்து கழிவு நீரை அகற்ற உத்தரவிட்டிருந்தார். நகரின் தூய்மையை மேன்மையாகக் கருதினார். ஆம்ஸ்டர்டாம் நகரில் ஹூட்ஸ் கற்கள் என்ற பெயரில் நீர்மட்டத்தை அளவிடும் கற்கள் வைத்திருந்தனர். அவை நகரில் கோடையில் உயர் நீர் மட்டம் காட்ட பயன்பட்டது. பின்னர் ஐரோப்பாவில் பரவலாக உபயோகிக்கப்பட்ட நீர்மட்டத்தை அளவிடும் முறைக்கு இது அடிப்படையாக அமைந்தது.

பகுப்பு:1628 பிறப்புகள்
பகுப்பு:1704 இறப்புகள்
பகுப்பு:டச்சு கணிதவியலாளர்கள்
ஆர்தர் பீல்ட்ஸ்

**ஆர்தர் பீல்ட்ஸ்** (Arthur Fields) (1901–1994) அயர்லாந்து நாட்டின் டப்லின் நகர தெருப்புகைப்படக்காரர். அவர் டப்லின் நகரின் ஓகானல் பாலம் அருகில் உள்ள பாதசாரிகளை 180,000 க்கும் அதிகமான புகைப்படங்கள் எடுத்துள்ளார். இவர் 50 வருடங்களுக்கும் மேலாக இப்புகைப்படங்களை எடுத்து வந்தார்.
இவர் உக்ரேனிய நாட்டில் யூதக்குடும்பம் ஒன்றில் பிறந்தவர். அவரது குடும்பம் 1900 ஆம் ஆண்டு டப்லினுக்கு இடம் பெயர்ந்தது. ஆர்தர் பீல்ட்ஸ் ஒலிகளை பதிவுசெய்யும் அரங்கம் ஒன்றை நடத்தினார். மக்கள் தங்களின் சொந்தக்குரலைப் பதிவு செய்து வந்தனர். பின்னர் அவர் சொந்தமாக ஒரு புகைப்படக்கருவியை வாங்கினார். இவரின் சகோதரரும் அதே பாலத்தில் புகைப்படக்கலைஞராக இருந்தார். 1930 முதல் 1980 வரையிலான டூப்ளின் நகர சமூகத்தை பிரதிபலிப்பதாக இவரது புகைப்படங்கள் அமைந்துள்ளன.

இவர் 1930 முதல் 1985 வரை சராசரியாக 182,000 புகைப்படங்களை எடுத்துள்ளார். தனது வீட்டிலிருந்து ஓகானல் பாலத்திற்கான 7 மைல் தூரத்தை தினமும் நடந்தே செல்வார். பாதசாரிகளை அவர் எடுக்கும் புகைப்படங்களுக்கான சீட்டை அவர் பாதசாரிகளிடம் கொடுப்பார். அவர்கள் அதை பீல்ட்சின் மனைவி நடத்தும் கடையில் கொடுத்து தயாரான புகைப்படங்களை வாங்கிச் செல்வர்.

## சான்றுகள்

## வெளி இணைப்புகள்
* 'த கார்டியன்' பத்திரிகைச் செய்தி
* ' த ஐரிஷ் டைம்ஸ் ' பத்திரிகைச் செய்தி
* 'மேன் ஆன் ப்ரிட்ஜ் ' 

பகுப்பு:அயர்லாந்து மக்கள்
பகுப்பு:1901 பிறப்புகள்
பகுப்பு:1994 இறப்புகள்
பகுப்பு:புகைப்படக் கலைஞர்கள்
பாஞ்சாலி சபதம்

மகாபாரதக்கதையைப் பெண்ணுரிமைக் காப்பியமாகத் தமிழில் சுப்பிரமணிய பாரதி வடித்துத் தந்ததே **பாஞ்சாலி சபதம்**. இந்திய விடுதலைப் போராட்டத்தைப் பாரதப் போராகவும், பாஞ்சாலியைப் பாரதத் தேவியாகவும் உருவகப்படுத்தி மகாகவி படைத்த படைப்பு இது. இலக்கிய நயமும், கவிநயமும் கொண்டுள்ளது. பாஞ்சாலி சபதம் இரு பாகங்கள்  கொண்டது. இந்நூலில் அழைப்புச் சருக்கம் அல்லது சூழ்ச்சிசருக்கம், சூதாட்டச்சருக்கம், அடிமைச்சருக்கம், துகிலுரிதல் சருக்கம், சபதச்சருக்கம் என ஐந்து சருக்கங்களில் நானூற்றுப் பன்னிரண்டு (412) பாடல்கள் உள்ளன. முதல் பாகத்தில் முதல் இரண்டு சருக்கங்களும் எஞ்சிய மூன்று சருக்கங்களும் இரண்டாம் பாகத்திலும் இடம்பெற்றுள்ளன. ஒவ்வொரு பாகமும் கடவுள் வாழ்த்துடன் தொடங்குகிறது. அவ்வாழ்த்தில் பராசக்தி மற்றும் கலைமகள் பற்றிய பாடல்கள் இடம் பெற்றுள்ளன. இதன் முதல் பாகம் 1912-ஆம் ஆண்டு பாரதியாரால் வெளியிடப்பட்டது அதன் பின்னர் 1921 ஆம் ஆண்டு பாரதி மறைந்தார்; அவர் மறைவுக்குப் பின்னர் 1924-ஆம் ஆண்டு இரண்டாம் பாகத்தோடு முழுமையான பாஞ்சாலி சபதம் வெளியானது என்பது குறிப்பிடத்தக்கது.

சிந்து என்னும் பா வகையில் ஆக்கப்பட்ட இந்நூல் எளிய தமிழ்நடையினைக் கொண்டது.

## இணைப்புகள்

*பாஞ்சாலி சபதம்
பகுப்பு:தமிழ் நூல்கள்
பிரெட்ரிக் சில்லர்

**பிரெட்ரிக் சில்லர்** என்பவர் ஓர் ஜெர்மானிய எழுத்தாளர், கவிஞர், வரலாற்றாய்வாளர் ஆவார். இவர் பிரெஞ்சு, கிரேக்க மொழிபெயர்ப்புகளையும் செய்தவர்
இவரது வரலாற்றை இவரது மருமகள் கரோலின் வோல்ழோகன் எழுதினார்.

ஸ்டுட்கார்ட் நகரில் இவரின் நினைவாக சில்லர்ப்லாட்சு சதுக்கம் என்ற இடம் உள்ளது தி ராபர்ஸ் என்ற இவரது ஆக்கம் புகழ் பெற்றவைகளில் ஒன்று.

## சான்றுகளும் குறிப்புகளும்



## வெளி இணைப்புகள்

*
*
*Friedrich Schiller Chronology
*2005 is Schiller year: all dates
*Letters upon the Education of Man
*Letters Upon The Aesthetic Education of Man in PDF Format at filepedia.org
*Schiller Monument  in German Village|Schiller Park, German Village, Columbus, Ohio, USA
*Schiller multimedial combines a biographical observation by Norbert l்lers with classic recordings and video clips
*Mobile Schiller  Mobile Java application containing 20 poems of Schiller
*''Say it loud – it's Schiller and it's proud'' What relevance does Schiller have today?  George Steiner at signandsight.com
*Friedrich-Schiller University of Jena 
*An Illustrated edition of Schiller's Aesthetic Letters, For Free Download

பகுப்பு:1759 பிறப்புகள்
பகுப்பு:1805 இறப்புகள்
பகுப்பு:ஜெர்மானிய எழுத்தாளர்கள்
பகுப்பு:மொழிபெயர்ப்பாளர்கள்
பகுப்பு:நாடகாசிரியர்கள்
பகுப்பு:கவிஞர்கள்
கதிர்வீச்சினைத் தொடர்ந்து குருதியில் தோன்றும் மாற்றம்

**கதிர்வீச்சினைத் தொடர்ந்து குருதியில் தோன்றும் மாற்றம்** (*Changes in blood picture after acute dose*) என்பது, 2 கிரே (200 இராட்) கதிர் ஏற்பளவிற்கு ஆட்பட்ட ஒருவரின் குருதியில் காணப்படும் மாற்றமாகும். இரத்தத்தில் காணும் வெள்ளை அணுக்கள் கதிர்வீச்சினால் அதிகம் பாதிக்கப்படுகின்றன. 48 மணி நேரத்தில் மொத்த வெள்ளை அணுக்களின் எண்ணிக்கை வெகுவாகக் குறைந்து விடுகின்றன. ஆனால் சிவப்பணுக்களின் எண்ணிக்கை அதிகம் மாற்றமடைவதில்லை. இருப்பினும் 7 நாட்களுக்குப்பின் சற்றுக் குறைகின்றன. பரல்அணுக்களும் (*Granulocites*), சிறுதட்டுகளும் (*Platelets*) வெவ்வேறு அளவில் குறைகின்றன.

பகுப்பு:கதிர் மருத்துவம்
சமணரைக் கழுவேற்றிய படலம்

**சமணர்கள் கழுவேறிய படலம் ** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 63ஆவது படலமாகும். இப்படலம் பாண்டியன் சுரம் தீர்த்த படலம் என்பதன் தொடர்ச்சியாக அமைந்துள்ளது.

## சுருக்கம்
இப்படலத்தில் பாண்டிய மன்னனின் சுரத்தினை திருஞானசம்பந்தர் தீர்த்தபின்பு நிகழந்தவைகள் குறிப்பிடப்பட்டுள்ளன. மன்னனின் நோயைக் குணப்படுத்த முடியாத சமணர்கள் திருஞானசம்பந்தரை அனல் மற்றும் புனல் வாதத்திற்கு அழைப்பதும், அதில் தோற்றுப்போனால் தங்களை கழுவேற்றலாம் என வாக்குறுதி அளிப்பதும் குறிப்பிடப்பட்டுள்ளன. அவ்விரு விவாதங்களில் வெல்லும் திருஞானசம்பந்தரைக் காண சிவபெருமானே முதியவராக வருவதும் இப்படலத்தில் விளக்கப்பட்டுள்ளன. 

## மேற்கோள்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
ஒன்றொழி பொதுச்சொல்

**ஒன்றொழி பொதுச்சொல்** என்பது உயர்திணை மற்றும் அஃறிணையில் அமைந்த சொற்களுள்  ஆண், பெண் ஆகிய இருபாலருக்கும் பொதுவாய் அமைந்த சொல். குறிப்பால் ஒருபாலை நீக்கிப் பொருள் உணர்த்துவது ஆகும். இது குறிப்பு மொழியுள் அடங்கும்.

**சான்று**:

மாடு வண்டி இழுத்தது.

மாடு என்னும் சொல் பசுவையும் காளையையும் குறிக்கும் பொதுச்சொல். எனினும், வண்டி இழுக்கும் செயலில் பசு ஈடுபடுத்தப்படுவது கிடையாது எனவே மாடு என்னும் சொல் இத்தொடரில் பசுவை நீக்கி காளையைக் குறித்தது.

பகுப்பு:சொல்லிலக்கணம்
சுரேந்திரநகர் மாவட்டம்

**சுரேந்திரநகர் மாவட்டம்** (Surendranagar district) சுரேந்திரநகரை நிர்வாகத் தலைமையிடமாகக் கொண்டு செயல்படுகிறது. குசராத்து மாநிலத்தின் மேற்குப் பகுதியில், கத்தியவார் தீபகற்பத்தில், சௌராஷ்டிர பகுதியில் அமைந்துள்ளது. இம்மாவட்டத்தின் மக்கட்தொகை ஏறத்தாழ 17 இலட்சம். சுரேந்திரநகரை முன்பு 'ஜாலா இராசபுத்திரர்கள்' ஆண்டதால் இந்நகர் ஜாலா நகர் என்று முன்பு அழைக்கப்பட்டது. சுரேந்திரநகர் மாநகராட்சி பகுதி நான்கு இலட்சம் மக்களைக் கொண்டது. மாவட்டத் தலைநகரான இந்நகரில் உயர்தொழில் நுட்பம் கொண்ட மாளிகைகள் அதிகமாக உள்ளன. இந்நகர், இந்தியாவின் பருத்தி நகர் என்றும் சிறப்பாக அழைக்கப்படுகிறது. பிரித்தானிய இந்தியாவின் ஆட்சியில் இம்மாவட்டப் பகுதியில் லிம்ப்டி சமஸ்தானம் செயல்பட்டது.

## மாவட்ட எல்லைகள்
சுரேந்திரநகர் மாவட்டத்தின் எல்லைகளாக, வடக்கே கட்சு மாவட்டம், கிழக்கே அகமதாபாத் மாவட்டம், தெற்கே பவநகர் மாவட்டம், மேற்கே ராஜ்கோட் மாவட்டம் அமைந்துள்ளன.

## மக்கட்தொகை கணக்கெடுப்பு புள்ளிவிவரம்
2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை 17,55,875 ஆகும். மாவட்டத் தலைநகரான சுரேந்திரநகரில் நான்கு இலட்சம் மக்கள் வாழ்கின்றனர். 640 மாவட்டங்களைக் கொண்ட இந்தியாவில், மக்கள் தொகையில் இம்மாவட்டம் 274-ஆவது இடத்தில் உள்ளது. ஒரு சதுர கிலோமீட்டருக்கு 167 நபர்கள் என்ற கணக்கில் மக்கள் தொகை அடர்த்தி உள்ளது. கடந்த 2001 – 2011 ஆண்டுகளுக்கிடையே மக்கள் தொகை 15 விழுக்காடு உயர்ந்துள்ளது. இம்மாவட்டத்தின் ஆண்-பெண் வீதம் 1000 ஆண்களுக்கு 929 பெண்கள் என்றுள்ளது. இம்மாவட்டத்தில் கல்வி அறிவு 73.19 விழுக்காடாக உள்ளது. இம்மாவட்டத்தின் அதிக மக்கட்தொகையினர் சமண சமயத்தவர்கள் ஆவர்.

## இதர முதன்மையான நகரங்கள்
சுரேந்திரநகர் மாவட்டத்தில், சுரேந்திர நகர் தவிர இதர நகரங்கள் வருமாறு: தாரங்கதாரா, ஹல்வாத், வாத்வான், லிம்ப்டி, சூதா, லக்தர், கடோசன்ராஜ், மூலி, செய்லா, தங்காட் மற்றும் தர்னேதார்.

## மாவட்டப் பொருளாதாரம்
### வணிகம்,(குறுந்தொழில் நடுத்தரத்தொழில்கள்)
ரொட்டி, மட்பாண்டங்கள், பீங்கான் பாத்திரங்கள், நோய் நீக்கும் மருந்துகள், பொறியியல் தளவாடங்கள், பிளாஸ்டிக் பொருட்கள், சுரங்கப்பாறை உப்பு, சரிகை நூல், பருத்தி ஆடைகள், வேதியல் பொருட்கள், நெசவுக்கருவிகள், கழிவுநீர் கருவிகள் தயாரிக்கும் குறு, நடுத்தர தொழிற்சாலைகள் அதிகமாக உள்ளன. 

### இயற்கை வளங்கள்
#### உப்புச் சுரங்கங்கள்
இந்தியாவின் உப்பு உற்பத்தியில் கிட்டத்தட்ட 25 விழுக்காடு இம்மாவட்டத்தில் உள்ள உப்பு சுரங்கங்களிலிருந்து உற்பத்தி செய்யப்படுகிறது. 

#### சரிகை, பருத்தி துணி & நூல்
இம்மாவட்டம் பருத்திக்கொட்டை, பருத்தி நூல், பருத்தித் துணி உற்பத்தித்துறையில் சிறந்து விளங்குகிறது. இங்கு கணக்கற்ற உலகத்தரம் வாய்ந்த பருத்தி நூல் ஆலைகளும், துணி ஆலைகளும் உள்ளது. 

பருத்திக் கொட்டையிலிருந்து எடுக்கப்படும் புண்ணாக்கு, பருத்திக் விதைகள், பருத்தி கொட்டை எண்ணெய் ஆகியவற்றின் உற்பத்தியில் முன்னணி மாவட்டமாக உள்ளது. 

தங்கச் சரிகை, செயற்கை சரிகை உற்பத்தியில் சிறந்து விளங்குகிறது.

## குறிப்பிடத்தக்கவர்கள்
* ஜாவேர்சந்த் மேஹானி (1896-1947), கவிஞர், இலக்கியவாதி, சமுக சீர்திருத்தவாதி, இந்திய விடுதலை இயக்க வீரர் 
*  சுக்லால் சாங்வி (1880-1978) சமண சமய அறிஞர் மற்றும் தத்துவஞானி, p.&nbsp;4215

## மேற்கோள்கள்


## வெளி இணைப்புகள்
* சுரேந்திரநகர் மாவட்டத்தின் இணையதளம்

பகுப்பு:குஜராத் மாநிலத்திலுள்ள மாவட்டங்கள்

பகுப்பு:சௌராட்டிர தீபகற்பம்
டிஸ்கவரி தொலைக்காட்சி

(Discovery Channel) டிஸ்கவரி கம்யூனிக்கேஷன்ஸ் நிறுவனத்தின் ஓர் அங்கமாகும். இந்த பொதுத்துறை நிறுவனம் ஜூன் 17 ஆம் தியதி 1985- ல் தனது ஒளிபரப்பைத் தொடங்கியது. இதன் தலைமைச் செயல் அதிகாரி 'டேவிட் ஸாஸ்லாவ்'. இது ஆவணப்படங்கள், அறிவியல் மற்றும் தொழில்நுட்பம் சார்ந்த நிகழ்ச்சிகளை ஒளிபரப்புகிறது. ஆகஸ்ட் 2013 நிலவரப்படி அமெரிக்காவில் 98,891,000 வீடுகளில் இத்தொலைக்காட்சி சேவை வழங்குகிறது.

## வரலாறு
'ஜாண் ஹெண்டிரிக்ஸ்' என்பவர் 1982 -ல் பிபிசி மற்றும் ஆலன் & கம்பெனி ஆகியோரின் உதவியுடன் $5 மில்லியன் முதலீட்டில் இதைத் தொடங்கினார்..ஜூன் 17, 1985 - ல் தனது முதல் ஒளிபரப்பைத் தொடங்கிய போது தினமும் மாலை 3 மணி முதல் காலை 3 மணி வரை என 12 மணி நேர ஒளிபரப்பில் 156,000 வீடுகளில் இத்தொலைக்காட்சியைப் பார்த்தனர்.

## வழங்கப்படும் மொழிகள்
இத் தொலைக்காட்சி சர்வதேச அளவில் 170 நாடுகளில் 431 மில்லியன் வீடுகளுக்குச் சேவை வழங்குகிறது. ஸ்பானிஷ் , ஜெர்மன் , உருசிய மொழி , செக் , தமிழ் , ஹிந்தி , டச்சு , போர்த்துக்கீச மொழி , இத்தாலிய மொழி , நார்வே மொழி , சுவீடிய மொழி , டேனிய மொழி , பின்னிய மொழி , துருக்கிய மொழி , போலிய மொழி , அங்கேரிய மொழி , ருமேனிய மொழி , அராபிய மொழி , ஸ்லோவினியம் , ஜப்பானிய மொழி , கொரிய மொழி , மற்றும் செர்பிய மொழி ஆகிய மொழிகளில் நிகழ்ச்சிகளை ஒளிபரப்புகிறது.

## தமிழ் ஒளிபரப்பு

2011 ஆம் ஆண்டு ஆகஸ்டு 15 ஆம் தேதி தமிழில் தனது ஒளிபரப்பைத் தொடங்கியது. தமிழகத்தில் 10 மில்லியன் வீடுகளுக்கு சேவை வழங்கிவருகிறது.

## மேற்கோள்கள்

பகுப்பு:தொலைக்காட்சி
பகுப்பு:பன்னாட்டுத் தொலைக்காட்சி நிறுவனங்கள்
குவிண்டால்

**குவிண்டால்** (Quintal) என்பது எடைக்கான அளவீடு ஆகும். இது ஒரு இலத்தீன் வார்த்தை. 100 பவுண்டு அல்லது 100 கிலோகிராம் எடையை குவிண்டால் என பல நாடுகள் குறிப்பிடுகின்றன.
*இந்தியா மற்றும் அல்பேனியா நாடுகளில் ஒரு குவிண்டால் என்பது 100 கிலோகிராம் எடையைக் குறிக்கும்.
*பிரான்சில் ஒரு குவிண்டால் என்பது 100 பவுண்ட் எடையைக் குறிக்கும்.
* ஸ்பெயினில் ஒரு குவிண்டால் என்பது 100 லிப்ராஸ் (46 கிலோகிராம்) எடையைக் குறிக்கும். 
பொதுவாக 100 எடை என்பதை குவிண்டால் எனக் குறிப்பிடுகின்றனர்.  இது 1866-ல் அமரிக்காவில் நிர்ணயம் செய்யப்பட்டது.  இப்போது பெரும்பான்மையான இடங்களில் இந்த அளவீடு பயன்படுத்தப்படவில்லை.

## சான்றுகள்

பகுப்பு:அலகுகள்
நீட்டலளவை

**நீட்டலளவை** அல்லது **நீள அலகுகள்** (*units of length*) என்பது நீளம், உயரம், ஆழம், தூரம் போன்ற நீள அளவுகளை அளப்பதற்குப் பயன்படுத்தப்படும் அலகுகள் ஆகும். இன்றைய காலகட்டத்தில் ஐக்கிய அமெரிக்காவில் பயன்படுத்தப்படும் அமெரிக்க அலகுகள், மற்றும் ஏனைய நாடுகளில் பயன்படுத்தப்படும் மெட்ரிக் முறை ஆகியன முக்கியமான அலகுகள் ஆகும். மெட்ரிக்கு முறை எஸ்ஐ, மற்றும் எஸ்ஐ அல்லாத அலகுகளாக மேலும் பிரிக்கப்பட்டுள்ளன.

## மெட்ரிக்கு முறை

### எஸ்ஐ (SI)

SI எனப்படும் அனைத்துலக முறை அலகுகளில் நீளத்தின் அலகு மீட்டர் ஆகும். வெற்றிடத்தில் ஒளியானது  நொடியில் *கடக்கும் தொலைவு*  ஒரு மீட்டர். இது அண்ணளவாக 1.0936&nbsp;யார்கள் ஆகும். ஏனைய அலகுகள் மீட்டருடன் பின்வரும் அட்டவணையில் உள்ள முன்னோட்டுகளைச் சேர்ப்பதன் மூலம் பெறப்படலாம்:

எடுத்துக்காட்டாக, ஒரு கிலோமீட்டர் 1000&nbsp;மீட்டர்கள் ஆகும்.

### SI-அல்லாதவை
CGI எனப்படும் சென்டிமீட்டர்-கிராம்-செக்கண்டு முறை அலகுகளில், நீளத்தின் அடிப்படை அலகு செண்ட்டி மீட்டர் ஆகும். இது மீட்டரின் 1/100 பங்காகும்.

SI-அல்லாத நீளத்தின் ஏனைய அலகுகள்:
* பெர்மி (fm) (= SI இல் 1 பெர்மி (அலகு) in SI units)
* ஆங்ஸ்டிராம் (Å) (SI இல் = 100 பீக்கோமீட்டர்கள்)
* மைக்குரோன் (SI இல் = 1 மைக்ரோமீட்டர்)
## இம்பீரியல்/அமெரிக்க அலகு

இம்பீரியல் மர்றும் அமெரிக்க அலகு முறையில் நீளத்தின் அடிப்படை அலகு யார் ஆகும். 1959 ஆம் ஆண்டு பன்னாட்டு உடன்படிக்கயின் படில், ஒரு யார் என்பது 0.9144&nbsp;மீட்டர்கள் ஆகும்.

பொதுவான இம்பீரியல் அலகுகள்:
* அங்குலம் (2.54&nbsp;செமீ)
* அடி (12&nbsp;அங்குலம், 0.3048 மீ)
* யார் (நீள அலகு) (3&nbsp;அடி, 0.9144 மீ)
* மைல் (5280&nbsp;அடி, 1609.344 மீ)
* (நிலம்) லீக் (3 மைல்கள்)

## கடல்-சார்ந்த
மாலுமிகளால் பயன்படுத்தப்படும் கடல்-சார் நீள அலகுகள்:

* பதொம் (மெட்ரிக்கு-அல்லாத நாடுகளில் ஆழம் அளப்பதற்கு) (2 யார்கள் = 1.8288 மீ)
* கடல் மைல் (1852 மீ)

## வான்வெளி
வானோட்டிகள் உயரத்தை அடியிலும் (சீனா, உருசியா தவிர்த்து), தூரத்தை கடல் மைலிலும் அளக்கிறார்கள்.

## நில அளவை
ஐக்கிய அமெரிக்காவில் நில அளவையாளர்கள்:
* சங்கிலி (~20.1மீ)
* ரொட் (*rod*) அல்லது பேர்ச் (*perch*) (~5 மீ)
ஆகிய அலகுகளையே தற்போதும் பயன்படுத்துகின்றனர்.

## அறிவியல்

### வானியல்
வானியலில் பின்வரும் அலகுகள் பயன்படுத்தப்படுகின்றன:
*புவி ஆரை (R_\oplus) (&asymp;6,371&nbsp;கி.மீ.)
*வானியல் அலகு (au அல்லது ua) (2012 வரைவின் படி, 149,597,870,700&nbsp;மீ) அண்ணளவாக பூமிக்கும் சூரியனுக்கும் இடைப்பட்ட தூரம்.
*ஒளியாண்டு (ly) (&asymp;9,460,730,472,580.8&nbsp;கி.மீ.) ஒரு யூலியன் ஆண்டில் வெற்றிடத்தில் ஒளி செல்லும் தூரம்.
*புடைநொடி (pc) (&asymp;30,856,775,814,671.9&nbsp;கி.மீ. அல்லது ~3.26156&nbsp;ly)
*ஹபிள் நீளம் (13.8 பில்லியன் ஒளியாண்டு/306593922 புடைநொடி)

### இயற்பியல்
*நீளத்தின் அணு அலகு (போர் ஆரை): a_0 \approx 0.529\;177\;210\;92 \times 10^{-10} \mbox{ m}
*நீளத்தின் இயற்கை அலகு: \bar{\lambda}_\text{C} \approx 386.159\;268\;00 \times 10^{-15} \mbox{m}
*பிளாங்க்: \ell_\text{P} \approx 1.616\;199 \times 10^{-35} \mbox{ m}

## மேற்கோள்கள்


பகுப்பு:SI அலகுகள்
டெக்கா மீட்டர்

ஒரு **டெக்கா மீட்டர்**  (decametre) (குறியீடு: dam) என்பது அனைத்துலக முறை அலகுகள் நீளஅளவின் அடிப்படை அலகு ஆகும். 10 மீட்டர் என்பது 1 டெக்கா மீட்டராகும். இது மிக அபூர்வமாக பயன்படுத்தப்படும் ஓர் அளவீடு முறையாகும்.

பகுப்பு:SI அடிப்படை அலகுகள்
பகுப்பு:நீள அலகுகள்
ஹெக்டா மீட்டர்

**ஹெக்டா மீட்டர்** என்பது அனைத்துலக முறை அலகுகளில் நீள அளவின் அடிப்படை அலகு ஆகும். 1 ஹெக்டா மீட்டர் என்பது 100 மீட்டர் நீளத்தைக் குறிக்கும் அலகு. ஹெக்டா என்ற வார்த்தை கிரேக்க மொழியிலிருந்து பெறப்பட்டத்து. ஹெக்டா என்றால் கிரேக்க மொழியில் 100 என்று பொருள்.

ஒரு காற்பந்து மைதானத்தின் நீளம் 100 ஹெக்டா மீட்டர் ஆகும். மிக அபூர்வமாகவே பயன்படுத்தப்படும் அளவீட்டு முறை இது.

பகுப்பு:SI அடிப்படை அலகுகள்
பகுப்பு:நீள அலகுகள்
இந்து தமிழ் திசை

**இந்து தமிழ் திசை** (*Hindu Tamil Thisai/Indhu Tamizh Thisai*) என்பது தமிழ்நாட்டில் இருந்து வெளியாகும் ஒரு நாளிதழ் ஆகும். இதன் முதல் பதிப்பு, 2013 ஆம் ஆண்டு செப்டெம்பர் 16 அன்று  வெளியிடப்பட்டது. சென்னையைத் தலைமையகமாகக் கொண்டு இயங்கும் இந்த நாளிதழ், த இந்து ஆங்கில நாளிதழின் ஒரு அங்கம் ஆகும். 
இந்த இதழுக்கு முதலில் இடப்பெட்ட பெயரான *தி இந்து* என்பது 2018 சூலை முதல் நாளில் இருந்து *இந்து தமிழ் திசை* என்ற தலைப்போடும் அதிகாரபூர்வமாக *இந்து தமிழ்* என்றும் பெயர் மாற்றப்பட்டது.

## தலைப்புகளும் துணைத் தலைப்புகளும்
தமிழகம், இந்தியா, உலகம், வணிகம், விளையாட்டு, சினிமா, சிந்தனைக் களம், பொது, சமூகம் போன்ற தலைப்புகளும், சிறப்புக் கட்டுரைகள், கலைஞர் பக்கம், கல்வி, தொழினுட்பம், நலமே நாடி, சுற்றுச்சூழல், ஆன்மீகம் போன்ற துணைத் தலைப்புகளையும் கொண்டு பளபளப்பான காகிதத்தில் அச்சிடப்பட்டு வெளியிடப்படுகிறது. 16 செப்டம்பர் 2016ல் தன் நான்காவது ஆண்டில் அடியெடுத்து வைத்தது 

## தேசிய விருது
2014ஆம் ஆண்டு மே மாதம் 30, 31ஆம் தேதிகளில் கோவாவில் நடந்த *கோவா உஃபெசுட்டு 2014* என்ற விருது வழங்கும் நிகழ்ச்சியில் *உலகம் உயிர் பெறும் உங்கள் மொழியில்* என்ற விளம்பர வாசகத்திற்கு *தேசிய தங்க விருது* வழங்கப்பட்டது.

## மேற்கோள்

## வெளியிணைப்புகள்
*தி இந்து தமிழ் நாளிதழின் இணையத்தளம்

பகுப்பு:தமிழ் நாளிதழ்கள்
பகுப்பு:தமிழக நாளிதழ்கள்
பகுப்பு:தி இந்து குழுமம்
அம்ரேலி மாவட்டம்

**அம்ரேலி மாவட்டம்** () குசராத்து மாநிலத்தின் மேற்கு பகுதியில், கத்தியவார் தீபகற்பத்தின், சௌராட்டிர தேசத்தில், குசராத்தின் 33 மாவட்டங்களில் ஒன்றாக உள்ளது. இம்மாவட்டத்தின் தலைநகரம் அம்ரேலி நகராகும். 

## மாவட்டத்தின் விவரம்
இம்மாவட்டம் மிகவும் வறட்சியான பகுதியாகும். எனவே இம்மாவட்ட மக்கள் பலர் வெளிநாடுவாழ் இந்தியர்களாக உள்ளனர். குறிப்பாக ஐக்கிய அமெரிக்காவில் இம்மாவட்டத்தினர் அதிகமாக காணப்படுகின்றனர். கல்வித்துறையில் இம்மாவட்டம் குசராத்தின் ஒரு மையப்பகுதியாக உள்ளது.

## பெயர்க் காரணம்
அம்ரேலி மாவட்டம், அதன் தலைநகரான அம்ரேலி நகரத்தின் பெயரில் அழைக்கப்படுகிறது. கி. மு., 534ஆம் ஆண்டில் அம்ரேலி நகரம் `அனுமான்ஜி` எனும் பெயரில் அழைக்கப்பட்டதாக நம்பப்படுகிறது. பின்பு இப்பெயர் `அம்லிக்` என்று மருவி அழைக்கப்பட்டது. காலப்போக்கில் `அம்லிக்` எனும் இவ்வூர் `அம்ரவல்லி` என்றும் பிறகு அமராவதி என்று அழைக்கப்பட்டது. பண்டைய சமசுகிருத மொழியில் அம்ரேலி நகர் `அமராவதி` எனும் பெயரால் அழைக்கப்பட்டது. 

## மாவட்டப் பொருளாதாரம்
தொழில்துறையை பொருத்த வரை அம்ரேலி மிகவும் பின்தங்கிய மாவட்டமாக உள்ளது, வைரங்களை பட்டை தீட்டுதல் மற்றும் மெருகூட்டுதல், சமையல் எண்ணெய் உற்பத்தி செய்வது இம்மாவட்டம் முழுவதும் உள்ள சிறுதொழில்கள் ஆகும். இங்கு உற்பத்தி செய்யப்படும் எடைகாட்டும் தராசுகள் குசராத்து முழுவதும் பயன்படுத்தப்படுகிறது. போதுமான மழை இல்லாத காரணத்தால் வேளாண்மைத் தொழில் சிறிதளவே நடைபெறுகிறது. மீன்பிடித்தல் தொழில் சிறப்பாக உள்ளது. மாவட்டத்தில் உள்ள மீன்பிடி துறைமுகங்களான பிபாவ், ஜாபர்பாத் மற்றும் விக்டர் போன்ற மீன்பிடி துறைமுகங்கள்  மீன் சந்தைக்கு பெரிதும் துணைபுரிகிறது. வேளாண்மை சார்ந்த இதர தொழில்கள் நன்கு வளர்ச்சி அடைந்துள்ளது. மாவட்டத்தில் உள்ள பெருந்தொழில் நிறுவனங்களில் குறிப்பிடத்தக்கவைகள்.
* அல்ட்ரா டெக் சிமிண்ட் தொழிற்சாலை, ராஜீலா
* நர்மதா சிமிண்ட் தொழிற்சாலை, ஜாபர்பாத்
* மெடாடிஸ்ட் நிறுவனம், ராஜீலா
* தரம்ஷி மொரார்ஜி வேதியல் தொழிற்சாலைகள்
* ஜி எச் சி நிறுவனம்

## வருவாய் வட்டங்கள்
இம்மாவட்டம் 11 வருவாய் வட்டங்கள் கொண்டுள்ளது. பெயர்கள் பின்வருமாறு.
* அம்ரேலி வட்டம்
* பகாசரா வட்டம் 
* வாடியா வட்டம்
* பாப்ரா வட்டம்
* லத்தி வட்டம்
* லிலியா வட்டம்
* சாவர்குண்டலா வட்டம் 
* தாரி வட்டம் 
* காம்பா வட்டம் 
* ராஜீலா வட்டம்
* ஜாபர்பாத் வட்டம்

## 2011ஆம் ஆண்டு மக்கள்தொகை கணக்கெடுப்பு புள்ளிவிவரம்
2011ஆம் ஆண்டில் எடுத்த மக்கள் தொகை கணக்கெடுப்பின்படி, இம்மாவட்டத்தின் மக்கட்தொகை 15,13,614ஆக இருந்த்து. மக்கள் தொகைப்படி இம்மாவட்டம், இந்தியாவின் 640 மாவட்டங்களில் இம்மாவட்டம் 329 ஆவது இடத்தில் உள்ளது..
மாவட்டத்தின் மக்கள்தொகை அடர்த்தி ஒரு சதுர கிலோமீட்டரில் 205 நபர்கள் வசிக்கின்றனர். 2001-2011 முடிய உள்ள பத்தாண்டுகளில் மக்கள் தொகை வளர்ச்சி விகிதம்  8.59 விழுக்காடு கூடியுள்ளது.. மக்களின் கல்வி அறிவு 74.49 விழுக்காடாக உள்ளது. . ஆண்-பெண் பாலின விகிதம் 1000 ஆண்களுக்கு 964 பெண்கள் உள்ளனர். {{convert|  Its

## பார்க்க வேண்டிய இடங்கள்
* நாகநாதர் கோயில், அம்ரேலி நகரம்
* காயத்திரி கோயில் மற்றும் ஸ்ரீநாத் கோயில், ஹவேலி 
* கலாதர - கொடியார் கோயில்
* கொடியார் நீர்த்தேக்கம்

## மேற்கோள்கள்

## வெளி இணைப்புகள்

* For Unofficial Amreli Information 
* http://www.onefivenine.com/india/villag/Amreli List of places in Amreli
* Amreli district collector website 
* www.MyVillageMavjinjava.com  -The place for mavjinjava village people
*.[[குசராத்து] மாநில அரசின் இணையதளம்]  

பகுப்பு:குஜராத் மாநிலத்திலுள்ள மாவட்டங்கள்
பகுப்பு:அம்ரேலி மாவட்டம்
பகுப்பு:சௌராட்டிர தீபகற்பம்
வேதத்துக்குப் பொருள் அருளிச்செய்த படலம்

**வேதத்துக்குப் பொருள் அருளிச் செய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 16வது படலமாகும், இப்படலம் மதுரைக் காண்டத்தில் இடம்பெற்றுள்ளது 

## படலச் சுருக்கம்
சிவபெருமானிலிருந்து தோன்றிய வேதங்களை கற்று அதன் பொருளை உணர முடியாமல் கண்ணுவர், கருக்கர் முதலிய முனிவர்கள் வருந்தினர். அவர்களின் வருத்தினை அகற்ற அரபத்தர் எனும் முனிவர் மதுரை சோமசுந்தரப் பெருமானை வணங்கும்படி கூறினார். அதன் படி முனிவர்கள் மதுரையை அடைந்து சோமசுந்தரப் பெருமானை வழிபட்டார்கள். சிவபெருமான் குருவாக அவர்களுக்கு காட்சி தந்து வேதத்தின் பொருளை விளக்கினார்.

## ஆதாரங்கள்


பகுப்பு:திருவிளையாடல்கள்
நினா தவுலுரி

**நினா தவுலுரி** மிஸ் நியூயார்க் 2013 அழகி, அட்லான்டிக் சிட்டியில் நடந்த போட்டியில் மிஸ் அமெரிக்கா 2014 பட்டத்தை வென்ற முதல் இந்திய வம்சவாளி அழகி ஆவார். நடுவர்களால் இவரிடம் இறுதிச்சுற்றில் கேட்கப்பட்ட கேள்வி பிளாஸ்டிக் முகமாற்று அறுவைச் சிகிச்சை பற்றியது. உங்கள் இமை மற்றும் கண்கள் கூடுதலாக நீங்கள் ஒரு ஆசியர் போன்று காட்டிக் கொடுக்கிறதே, அதை பிளாஸ்டிக் அறுவை சிகிச்சை மூலம் அகற்றச் சொன்னால் என்ன செய்வீர்கள் என நடுவர்கள் கேள்வி எழுப்ப, நீங்கள் எப்படி இயல்பாக இருக்கிறீர்களோ அதில் நம்பிக்கை வையுங்கள் என்றார் நீனா.
## படிப்பு
இவரின் அப்பா அமெரிக்காவில் புகழ்பெற்ற மகப்பேர் மருத்துவராக உள்ளார். அவரைப்போல் இவரும் மிச்சிகன் பல்கலைக்கழகத்தில் இளநிலை பட்டம் (மூளை சார் அறிவியல்) பெற்றுள்ளார். சில ஆண்டுகளாக இந்திய நடனமும் கற்றுவருகிறார்.
## சான்றுகள்

பகுப்பு:வாழும் மக்கள்
பகுப்பு:புகழ்பெற்ற பெண்கள்
பகுப்பு:1989 பிறப்புகள்
டால்மேசன் (நாய்)

**இடால்மேசன்** (*Dalmatian*) என்பது ஒரு வகை நாய் ஆகும். இதன் பூர்வீகம் குரோவாசியா ஆகும். இதன் உடலில் திட்டு திட்டாக காணப்படும் கறுப்பு வெள்ளைப் புள்ளிகள் இதன் சிறப்பு அம்சமாகும். பண்டைக் காலத்தில் சுமை இழுக்கப் பயன்பட்டது. தற்காலத்தில் இது குடும்பத்தினரோடு பழகுவதற்கு சிறந்த நாய் என கருதப்படுகிறது.

## உடல்
இது நடுத்தரமான உடல்வாகு கொண்டது. இதன் எடை 16 கிலோகிராம் முதல் 32 கிலோகிராம் வரை இருக்கும்.இதன் உயரம் சுமார் 48 முதல் 61 செண்ட்டி மீட்டர் ஆகும். ஆண் நாயானது பெண் நாயை விட சற்று பெரியதாக இருக்கும். இதன் கால் நகங்கள் வெள்ளையாக இருக்கும்.இதன் கண்கள் நீலம் அல்லது பழுப்பு வண்ணத்தில் இருக்கும். சில நாய்களுக்கு ஒரு கண் நீலமாகவும் மற்றொரு  கண் பழுப்பு  வண்ணத்தில் இருக்கும்.
## பயன்கள்
இது சிலசமயங்களில் மீட்புப் பணிக்காக பயன்படுத்தப்படுகிறது.மேலும் பாதுகாவலாகவும் , விளையாட்டுப் பயிற்சித் துணையாகவும் , தீயணைப்புப் பிரிவிலும் பயன்படுகிறது.
## உசாத்துணை

பகுப்பு:நாய் இனங்கள்
லாப்ரடர் ரெட்ரீவர் (நாய்)

**லாப்ரடர் ரெட்ரீவர்** (*Labrador Retriever*) என்பது ஒருவகை நாய் ஆகும். இது இளம் சிறார்களுக்கும் முதியவர்களுக்கும் ஏற்ற நாய். இது விளையாடும் குணமுடையது. பார்வைக் குறைபாடு உடையவர்களுக்கு வழிகாட்டியாகவும் இந்த நாய் பயன்படுகிறது.
## உடலமைப்பு
இவை பெரிய உடலமைப்பை உடையவை. ஆண் நாயானது 29 முதல் 41 கிலோகிராம் எடை வரை இருக்கும். பெண் நாயானது 25 முதல் 32 கிலோகிராம் எடை இருக்கும்.இவை பொதுவாக மூன்று நிறங்களில் காணப்படும் . கறுப்பு , மஞ்சள் மற்றும் அடர் பழுப்பு நிறத்தில் இருக்கும். இவை 10 முதல் 12 வருடங்கள் உயிர் வாழும்.

## உசாத்துணை

பகுப்பு:நாய்கள்
மாணிக்கம் விற்ற படலம்

**மாணிக்கம் விற்ற படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பதினேழாவது படலமாகும்.

## திருவிளையாடல்
வீரபாண்டியனின் மரணத்திற்குப் பிறகு அவரின் மகனான செல்வ பாண்டியனுக்கு முடிசூட்ட ஏற்பாடு செய்தனர். அதற்குக் கிரீடம் செய்ய விலைமதிப்பு மிக்க நவரத்தின கற்களைச் சிவபெருமானே வைர வியாபாரியாக வந்து அளித்தார். அத்துடன் செல்வ பாண்டியனுக்கு **அபிசேகப் பாண்டியன்** என்ற பட்டப் பெயரையும் சூட்டும்படி கூறினார். செல்வ பாண்டியனின் முடிசூட்டு விழா நடந்த பின்பு வியாபாரியாக வந்தது சிவபெருமான் என்பதை அறிந்தனர்.

## காண்க

## ஆதாரங்கள்


பகுப்பு:திருவிளையாடல்கள்
வலஞ்சுழி

**இடஞ்சுழி** (Anticlockwise) என்பது கடிகாரத்தின் முட்கள் சுழலும் திசைக்கு எதிரான திசையில் சுழல்வதாகும். மாறாக கடிகாரத்தின் முட்கள் சுழலும் திசையில் சுழல்வது **வலஞ்சுழி** (Clockwise ) யாகும். சாதாரண தராசில் வலஞ்சுழி **சுழல்திறனும்** (Moment ) இடஞ்சுழி சுழல்திறனும்  சமமாகும்.

## வரலாறு
ஒரு சுழற்சியின் இயக்கம் இடஞ்சுழியா அல்லது வலஞ்சுழியா எனக் கூறுவதற்கு, முதலில் இந்த சுழற்சியை காண்பவர் எந்த சமதள பரப்பில் இருந்து அதை காண்கிறார் என்று கூற வேண்டும். உதாரணதிற்கு வடக்கு துருவத்திலிருந்து கவனித்தால், பூமி வலஞ்சுழி திசையில் சுற்றுவதுப் போல தோன்றும், கிழக்கு துருவத்திலிருந்துப் பார்த்தால் இடஞ்சுழி திசை போல் தோன்றும்.

வழக்கமாக கடிகாரங்களிலுள்ள கைகள் வலஞ்சுழி திசையில் சுற்றும். இதற்கு காரணம், சூரிய கடிகாரம் மட்டமான தரையில் வைத்தால் அப்படித்தான் இயங்கும். கடிகாரங்களை முதன் முதலில் வடிவமைததவர்கள் வடக்கு துருவத்தில் வாழும் மக்கள். அங்கு, பூமி வலஞ்சுழி திசையில் சுற்றுவதால், சூரியனின் ஒளிக்கு ஏற்ப அதன் நிழலும் வலஞ்சுழி திசையில் சுற்றும். சூரிய கடிகாரத்தை மையமாக கொண்டு கடிகாரங்கள் வடிவமைத்ததால்தான், கடிகாரத்திலுள்ள கைகளும் வலஞ்சுழி திசையில் சுற்றுகின்றன.

## அன்றாட வாழ்வில்
அன்றாட வாழ்வில் பயன்படுத்தப்படும் பொருட்களான, திருகாணி, புட்டி மூடிகள் மற்றும் ஜாடி மூடிகள் இந்த சுழி திசையை கொண்டுள்ளது. பொதுவாக வலஞ்சுழி திசையில் திருகினால் இருக்கமாகும், மாறாக இடஞ்சுழி திசையில் திருகினால் திறக்கும். இப்படி அமையப் பெற்றதின் காரணம், வலது கை பழக்கமுடையவர்களுக்கு எளிதாக   ஆனால், சில பயன்பாட்டிற்காக எதிர்மறையாகவும் அமைந்திருக்கும்.

## கணிதத்தில்
கணிதத்தில் ஒரு முக்கியமான பிரிவு, கோணவியல் (trigonometry). சமதளப் பரப்பில் கோணங்களை அளவிட இடஞ்சுழி திசையையே வழக்கமாக பயன்படுத்துவார்கள்.

## விளையாட்டில்
அடிபந்தாட்டம் விளயாட்டில், மட்டையாடுபவர் ஓட்டம் எடுக்கையில் அடித்தளங்களை நோக்கி, இடஞ்சுழி திசையில் ஓடுவார்கள்.

## அறிவியலில்
எலக்ட்ரான்கள் தற்சுழற்சிப் பெற்று இருக்கின்றன. இவைகளின் சுழல் உந்தம்,  ±½ என்று கொடுக்கப்படுகிறது. இது அவைகள் வலஞ்சுழியாக சுழல்கிறதா அல்லது இடஞ்சுழியாகச் சுழல்கிறதா என்பதனைப் பொறுத்து இருக்கிறது. இதேபோல் காந்த ஒத்ததிர்வு படிமயியலில் (MRI) கருத்துகள்களின் தற்சுழற்சி கவனமாகக் கருத்தில் கொள்ளப்படுகிறது.

பகுப்பு:இயற்பியல் கருத்தாக்கங்கள்
பகுப்பு:இயற்பியல் கோட்பாடுகள்
இன்வார்

**இன்வார்** (*Invar*, **FeNi36**, அல்லது **64FeNi**), என்பது இரும்பு-நிக்கல் உலோகக்கலவை ஆகும்.  இதில் 63.8 % இரும்பும் 36 % நிக்கலும் 2 % கரியும் உள்ளன. இக்கலவையின் வெப்ப விரிவுக் குணகம் குறைவாக இருப்பது இதன் சிறப்பாகும். ஊசல்களிலும் கடிகாரங்களிலும் பயன்படுத்தப்படுகிறது.

இக்கலப்புலோகம் 1896 ஆம் ஆண்டில் சுவீடிய அறிவியலாளர் சார்ல்சு எடுவார்ட் கியோம் என்பவரால் கண்டுபிடிக்கப்பட்டது. இக்கண்டுபிடிப்புக்காக இவருக்கு 1920 ஆம் ஆண்டில் இயற்பியலுக்கான நோபல் பரிசு கிடைத்தது.

## இயல்புகள்

ஏனைய நிக்கல்/இரும்புக் கலவைகள் போன்றே, இன்வாரும் ஒரு திண்ம நிலைக் கரைசலாகும், அதாவது இது ஒரு தனித்த -நிலைக் கலப்புலோகம் ஆகும். இதில் 36% நிக்கலும், 64% இரும்பும் காணப்படுகிறது.

பொதுவான வகை இன்வாரின் வெப்ப விரிவுக் குணகம் (α,  கிட்டத்தட்ட 1.2&nbsp;×&nbsp;10−6&nbsp;K−1 (1.2 ppm/°C) ஆகும், அதே வேளையில், சாதாரண எஃகுகளின் வெப்ப விரிவுக் குணகம் 11 - 15 ppm ஆகும்.

## மேற்கோள்கள்

## வெளி இணைப்புகள்
*What is Invar?, Antica Orologeria Lamberlan, Properties of Invar, by Italian antique clock repair firm

பகுப்பு:இரும்புக் கலப்புலோகங்கள்
பகுப்பு:நிக்கல் கலப்புலோகங்கள்
காஞ்சித் தாரகை (புதினம்)

**காஞ்சித் தாரகை** புதினம் அனுஷா வெங்கடேஷ் அவர்களால் எழுதப்பட்ட வரலாற்றுப் புதினம் ஆகும். இப்புதினம் கல்கியின் புதினமான சிவகாமியின் சபதம் சம்பவங்கள் முடிந்தபின் பதினைந்து ஆண்டுகள் கழித்து நடைபெறுவதாக அனுஷா வெங்கடேஷ் அமைத்துள்ளார். சிவகாமியின் சபதத்தில் இடம் பெற்றிருந்த கதாபாத்திரங்களான நரசிம்மரும், சிறு தொண்டரும், சிவகாமியும், ஆயனச் சிற்பியும் இந்த புதினத்திலும் இடம் பெற்றுள்ளார்கள்.

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:வரலாற்றுத் தமிழ்ப் புதினங்கள்
ராஜ்புத்

**ராஜ்புத்** அல்லது **ராஜபுத்திரர்கள்** என்ற சொல்லுக்கு அரசனின் மகன் என்று பொருள். இது ஒரு இனத்தைக் குறிக்கும் சொல். ராஜபுத்திரர்கள் எனவும் இவர்களை அழைப்பர். இவர்கள் வட இந்தியா மற்றும் மத்திய இந்தியா பகுதிகளில் வசித்து வந்தனர். இந்து மதத்தின் வீரம் மிக்கவர்கள் என இவர்களைச் சொல்லலாம். தற்போதைய ராஜஸ்தான், குஜராத், மத்தியப் பிரதேசம், மேற்கு உத்தரப் பிரதேசம் பகுதிகளில் இவர்கள் அரசாட்சி செலுத்தி வந்தனர். 9 முதல் 12 ஆம் நூற்றாண்டு வரை இவர்கள் மிகவும் செல்வாக்கோடு இருந்த காலம்.

## பூர்வீகம்
ராஜபுத்திரகளின் தோற்றம் பற்றி 6 ஆம் நூற்றாண்டு வரை வரலாற்றில் எந்தவித பதிவுகளும் இல்லை என வரலாற்றாசிரியர்கள் வி.பி.மாலிக் மற்றும் எம். எஸ் . நாரவானே ஆகியோர் குறிப்பிடுகின்றனர். ஹூணர்களால் குப்தப் பேரரசின் வீழ்ச்சிக்குப் பிறகு இந்து மதத்தின் வருணாசிரமம் போன்றவற்றினால் ஹூணர்கள் இந்திய சமூகத்தோடு கலந்து 36 வகையான ராஜபுத்திரர்கள்  இனம் உருவாகியிருக்கக் கூடும் எனச் சொல்கின்றனர். ஆனால் கவுரி சங்கர் மற்றும் சி.வி.வைத்யா போன்ற வரலாற்று அறிஞர்கள் இதை ஏற்கவில்லை.

## ராஜபுத்திர அரச வம்சம்
9 ஆம் நூற்றாண்டின் ஆரம்பத்தில் இருந்து, ராஜ்புத் வம்சாவளியினரின் இந்தியாவின் வடக்குப் பகுதிகளில் ஆதிக்கம் செலுத்தினர். மேலும் பல சிறிய ராஜபுத்திர குல அரசாட்சிகள் சில பகுதிகளில் இருந்தது. வட இந்தியாவில் முகலாய அரசர்களின் வெற்றி இவர்களின் அரசு வீழ்வதற்குக் காரணமாய் அமைந்தது. மேலும்  பஞ்சாப் மற்றும் கங்கை நதி பள்ளத்தாக்கை முஸ்லீம் கைப்பற்றிய பிறகு, ராஜபுத்திரர்கள் தங்கள் அரசை இழந்து  காடுகளில் பதுங்கி வாழ வேண்டியதாயிற்று. பின்னர், அலாவுதீன் கில்சி போன்ற தில்லி சுல்தான்களால் தென்கிழக்கு இராஜஸ்தானின் மேவார் பகுதியின், சித்தோர்கார் கோட்டை, ஜெய்சல்மேர் கோட்டை மற்றும் பல கோட்டைகளைக் கைப்பற்றப்பட்டதால் ராஜபுத்திர அரசுகள் வீழ்ச்சியுற்றது.

## கோட்டைகளும் கோயில்களும்
இராஜபுத்திர மன்னர்கள் புந்தேல்கண்ட், மகோபா மற்றும் கலிஞ்சர் பகுதிகளை ஆண்ட சந்தல வம்ச இராஜபுத்திர மன்னர்கள் கி பி 10 - 11-வது நூற்றாண்டில் கஜுராஹோ கோயில்களைக் கட்டினர்.  கலிஞ்சர் கோட்டை, ஜோத்பூர் கோட்டை, ஜெய்ப்பூர் கோட்டை, உதய்ப்பூர் கோட்டை போன்று  மலைகளின் மீது பெரும் கோட்டைகளை கட்டி ஆண்டனர்.

## புகழ் பெற்ற இராஜபுத்திர வம்சங்கள்
# கூர்ஜர பிரதிகார வம்சம்
# சுஹத்வால் வம்சம்
# சௌகான் வம்சம்
# பார்மர் வம்சம்
# சிசோதியா வம்சம்
# சாந்தல வம்சம்

## புகழ் பெற்றவர்கள்
# கூரஜர-பிரதிகார வம்சத்தின் தேவராஜ், வத்சராஜ், இரண்டாம் நாகபட், மகேந்திரபால் மற்றும் மகிபால்
# கஹத்வால் வம்சத்தின் கோவிந்த சந்திரன் மற்றும் ஜெயச்சந்திரன்
# சௌகான் வம்சத்தின் பிரித்திவிராசு சௌகான் 
# செயசந்திரன்
# பார்மர் வம்சத்தின் மால்வா மன்னர்கள் உபேந்திரர், சிந்துராஜ், ஸ்ரீஹர்சன், ஜெய்சிங் மற்றும் உதயாதியன்.
# சிசோதிய வம்ச மகாராணா பிரதாப்
# சாந்தல வம்ச  யசோவர்மன், கீர்த்திவர்மன் மற்றும் மதனவர்மன்

## சுதந்திரத்திற்குப் பின்
இந்தியா சுதந்திரம் அடைந்த பின் ராஜபுத்திர சமஸ்தானத்திற்கு மூன்று வாய்ப்புகள் அளிக்கப்பட்டன. அவர்கள் பாகிஸ்தானுடன் இணையலாம் அல்லது இந்தியாவுடன் இணையலாம் அல்லது தனி நாடாகவும் இருக்கலாம். எனவே அவர்கள் இந்தியாவோடு இணைந்திருக்கிறோம் என உடன்படிக்கை செய்தனர்.

## உணவுப் பழக்கம்
இவர்கள் அசைவ உணவு சாப்பிடுபவர்களாக இருந்தனர். மது அருந்தும் பழக்கமும் வெற்றிலை போடும் பழக்கமும் இருந்திருக்கிறது.

## இதனையும் காண்க
* இராஜபுதனம்
* இராஜபுதனம் முகமை

## மேற்கோள்கள்

பகுப்பு:இராசபுத்திரர்கள்
பகுப்பு:இந்திய இனக்குழுக்கள்
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:இராசத்தான் மாநில சாதிகள்
மாஸ்கோ சர்வதேசத் திரைப்பட விழா

மாஸ்கோ சர்வதேச திரைப்பட விழா(உருசிய மொழி : Моско́вский междунаро́дный кинофестива́ль ) உருசியாவில் வருடம் தோறும் நடைபெறுகிறது. இவ்விழாவானது ஜூலை மாதத்தில் நடைபெறும். முதல் விழா 1935 ஆம் ஆண்டு நடைபெற்றது.அதன் பின்னர் இரண்டு ஆண்டுகளுக்கும் ஒரு முறை என 1995 வரை இத்திரைப்பட விழா நடைபெற்று வந்தது. 1995 -க்கு பின்னர் இன்று வரை ஒவ்வொரு ஆண்டும் ஜூலை மாதத்தில் இவ்விழா நடைபெற்று வருகிறது.

## விருதுச் சின்னம்
டிராகனை புனித ஜார்ஜ் வதம் செய்வது போல் இவ்விருதுச் சின்னம் வடிவமைக்கப்பட்டிருக்கும்.

## வெளி இணைப்புகள்
*

பகுப்பு:உருசியா
பகுப்பு:திரைப்பட விழாக்கள்
அம்மா குடிநீர்

**அம்மா குடிநீர்** என்பது தமிழ்நாட்டின் அரசுப் பேருந்துகளிலும், பேருந்து நிலையங்களிலும் ரூ.10–க்கு ஒரு லிட்டர் மினரல் வாட்டர் (அம்மா குடிநீர்) விற்பனை செய்யும் திட்டம் ஆகும். கா. ந. அண்ணாதுரை பிறந்த தினமான செப்டம்பர் 15-ந்தேதி முதல்வர் செயலலிதாவால் தொடங்கப்பட்டது.

## அம்மா குடிநீர் உற்பத்தி நிலையம்
அரசுப் போக்குவரத்துக் கழகத்தின் சார்பில் திருவள்ளூர் மாவட்டத்தில் ரூ.10.5 கோடியில் அம்மா குடிநீர் உற்பத்தி நிலையம் அமைக்கப்பட்டது. இந்த குடிநீர் உற்பத்தி நிலையம், 2.47 ஏக்கர் பரப்பில், அரசு விரைவுப் போக்குவரத்துக் கழகத்தின் சார்பில், சாலைப் போக்குவரத்து நிறுவனம் மூலம், கும்மிடிப்பூண்டியில் அமைக்கப்பட்டது. இந்த ஆலையில் நாள் ஒன்றுக்கு 3 லட்சம் லிட்டர் குடிநீர் உற்பத்தி செய்யப்படுகிறது.

## மறுசுழற்சி
அரசு நிறுவனமே பிளாஸ்டிக் உபயோகிப்பதை ஊக்கப்படுத்துவது போல் இந்த குறைந்த விலை குடிநீர் விற்பனைத் திட்டம் அமைந்திருப்பதாக சுற்றுச்சூழல் ஆர்வலர்கள் கருதுகின்றனர். 

## மேற்கோள்கள்

பகுப்பு:ஜெயலலிதா அரசின் திட்டங்கள்
கச்சு வளைகுடா

right|thumb|200px|கச்சு வளைகுடா  

**கச்சு வளைகுடா** என்பது இந்தியாவின் குசராத்து மாநிலத்தின், மேற்குக் கடலான அரபுக் கடல், கச்சுப் பகுதியில் நீண்டு நுழைந்திருப்பதால் இந்நீர்ப் பரப்பினை கச்சு வளைகுடா என்பர். கச்சு வளைகுடா கடலின் அதிகப்படியான ஆழம் 401 அடி ஆழமாக உள்ளது.http://www.atlantisresourcescorporation.com/media/news/1-latest/92-british-company-to-help-india-harness-the-power-of-the-sea.html. கச்சு வளைகுடா 99 மைல் நீளம் கொண்டது. 

கச்சு வளைகுடா குஜராத்தின் கச்சு மாவட்டத்தையும், சௌராஷ்டிரா தீபகற்பத்தையும் பிரிக்கிறது. கோமதி ஆறு கச்சு வளைகுடாவில் துவாரகை எனுமிடத்தில் கலக்கிறது.

இதன் அருகில் ருக்மாவதி நதி அமைந்துள்ளது. மேலும் பூநாரைகள் அதிகமாகக் காணப்படும் ‘ஃபிளமிங்கோ சிட்டி’ (Flamingo city) என்ற பகுதி ஒன்று உள்ளது. https://www.kutchtourguide.com/blog/flamingo-city-in-kutch/ இங்கிருந்து பூநாரைகள் தமிழகப் பகுதியான கோடியக்கரைக்கு வருகை தருகின்றன.  கோரி கிரீக் கடல் எல்லைக் கோடு இந்தியா - பாகிஸ்தான் நாடுகளை கடல் எல்லைக் கோடுகளால் பிரிக்கிறது.

## கச்சு வளைகுடாவை சுற்றியுள்ள குஜராத் மாவட்டங்கள்
# கச்சு மாவட்டம் 
# தேவபூமிதுவாரகை மாவட்டம்
# ஜாம்நகர் மாவட்டம்
# ராஜ்கோட் மாவட்டம்
## இதையும் காண்க
*  மன்னார் வளைகுடா
*  காம்பே வளைகுடா
* கட்ச்சின் பெரிய பருவகால உவர் சதுப்பு நிலம்
* கட்சின் சிறிய பருவகால உவர் சதுப்பு நிலம்

## குறிப்புதவிகள்
* http://www.atlantisresourcescorporation.com/media/news/1-latest/92-british-company-to-help-india-harness-the-power-of-the-sea.html.

## மேற்கோள்கள்

பகுப்பு:குஜராத்தின் புவியியல்
பகுப்பு:இந்தியப் பெருங்கடலின் வளைகுடாக்கள்
பகுப்பு:வளைகுடாக்கள்
பகுப்பு:இந்தியப் புவியியல்
பகுப்பு:குசராத்து